Diari Oficial de la Generalitat Valenciana


Sumari del DOGV 9911, del 08-08-2024 (2024/8156)

ACORD de 2 d'agost de 2024, del Consell, pel qual s'autoritza una transferència de crèdits entre capítols i programes, de la Conselleria d'Educació, Cultura, Universitats i Ocupació, per un import total de 06.526.302,64 euros. (Expedient 09.019/24).
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9911

Data del DOGV
:   08-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8156

CVE
:   CUKG-I-0734-0727

Data del document
:   02-08-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Mitjançant Acord de 25 de novembre de 2021, de la Conferència Sectorial, s'aprova la proposta de distribució territorial a les comunitats autònomes i els criteris de distribució territorial en l'exercici pressupostari 2021 destinats al programa d'impuls d'escolarització en el primer cicle d'Educació Infantil amb noves places de titularitat pública, prioritàriament per a xiquetes i xiquets d'1 i 2 anys, assignant-se a la Comunitat Valenciana la següent distribució dels fons:

|  |  |  |  |
| --- | --- | --- | --- |
| 2021 | 2022 | 2023 | Total |
| 43.660.441,00 | 05.417.547,00 | 25.177.891,00 | 99.620.918,00 |

  

Mitjançant la Resolució de 28 de desembre de 2022 se suprimix el compromís de destinar com a mínim un 20% a gastos d'inversió i un 20% per a gastos de manteniment del capítol 2 i mitjançant la Resolució de 19 de desembre de 2023 el termini d'execució del Programa d'impuls d'escolarització en el primer cicle d'Educació Infantil amb noves places de titularitat pública, s'àmplia i serà des de l'1 de gener de 2023 fins al 31 de desembre de 2025.

Per això, la Conselleria d'Educació, Cultura, Universitats i Ocupació planteja la necessitat d'incrementar el capítol 1 dels programes 422A00, Ensenyament Primari, i 422M00, MRR Educació i Formació Professional, per import total de 22.764.164,64 euros, d'acord amb les necessitats manifestades per les direccions generals de Personal Docent i d'Innovació Educativa de professorat Infantil de 2-3 anys dels centres públics dependents de la Generalitat per al curs 2024/2025 i la necessitat de prorrogar el programa de caràcter temporal des de l'1 de setembre de 2024 fins al 30 de juny de 2025 justificant la redistribució del crèdit des dels capítols 2 i 7 al capítol 1 d'una banda per a evitar el doble finançament amb altres fons europeus, d'altra banda en poder-se reconvertir les aules de 3 anys en unitats de 2 anys d'Educació Infantil, les necessitats de dotació econòmica en la Comunitat Valenciana, s'han centrat principalment en la creació de llocs de treball de personal docent i d'educadors i per últim per l'ampliació del termini fins al 31 de desembre de 2025, que es necessita finançar la continuïtat dels llocs creats.

Per al seu finançament, la citada Conselleria proposa la transferència de disponibilitats no afectes a compromisos de gasto del programa 422M00, MRR Educació i Formació Professional, del capítol 2 per import de 15.772.418,64 euros i del capítol 7, línia de transferència T0109, Finançament delegació de competències en matèria d'infraestructures educatives per a la creació, reforma i rehabilitació d'aules per a noves unitats de primer cicle d'Educació Infantil finançades amb Fons MRR, per import de 22.104.695 euros.

Si bé la transferència implica una minoració en crèdits d'operacions de capital per a finançar gasto corrent, considerant que es tracta gasto destinat a la prestació de servicis públics fonamentals, com és garantir una educació de qualitat, arreplegats en l'article 15 de la LOFCA, la mateixa s'ajusta al que es preveu en l'article 49 de la Llei 1/2015, d'hisenda pública sector públic instrumental i subvencions, per ser-li aplicable l'excepció prevista en l’apartat 1 c).

A este efecte i en virtut del que es disposa en els articles 21 i 23 de la Llei 8/2023, de pressupostos de la Generalitat per a l'exercici 2024, el Consell, a proposta de la Conselleria d'Hisenda, Economia i Administració Pública, adopta el següent

ACORD

*Primer*

Autoritzar una minoració de crèdit en les aplicacions pressupostàries i pels imports que es detallen a continuació:

|  |  |  |
| --- | --- | --- |
| *Aplicació* | *Fons* | *Import* |
| I71090732MA70700 G422M00.2 | MR22000027 | 70.985.803,64 |
| O85628204FN10959 G422M00.7 | MR22000027 | 58.771.914,00 |
| Total |  | 00.290.359,64 |

  

*Segon*

La minoració en el capítol 7 del programa 422M00, MRR Educació i Formació Professional, implica la minoració de la línia T0109, «Finançament delegació de competències en matèria d'infraestructures educatives per a la creació, reforma i rehabilitació d'aules per a noves unitats de primer cicle d'Educació Infantil finançades amb Fons MRR», que suposa la seua supressió, d'acord amb el següent detall:

|  |  |  |  |  |
| --- | --- | --- | --- | --- |
| *Codi* | *Denominació* | *Dotació anterior* | *Modificació* | *Dotació actual* |
| T0109 | Finançament delegació de competències en matèria d'infraestructures educatives per a la creació, reforma i rehabilitació d'aules per a noves unitats de primer cicle d'Educació Infantil finançades amb Fons MRR | 22.885.949,00 | -15.464.610,00 | 0,00 |

  

*Tercer*

Autoritzar un increment de crèdit en les aplicacions pressupostàries que s'indiquen a continuació:

|  |  |  |
| --- | --- | --- |
| *Aplicació* | *Fons* | *Import* |
| N89098559KL69527 G.422A00.19221 | MR22000027 | 97.854.599,95 |
| Z67068225GM63934 G.422M00.19030 | MR22000027 | 31.453.127,69 |
| Total |  | 87.755.633,64 |

  
  

Ontinyent, 2 d'agost de 2024

Susana Camarero Benítez

Consellera secretària